CELEX: 62007CJ0084
Language: sk
Date: 2008-12-04
Title: Rozsudok Súdneho dvora (druhá komora) zo 4. decembra 2008. # Komisia Európskych spoločenstiev proti Helénskej republike. # Nesplnenie povinnosti členským štátom - Smernica 92/51/EHS - Uznávanie diplomov - Štúdium vykonané v ‚laboratóriu slobodných štúdií‘ neuznanom za vzdelávaciu inštitúciu hostiteľským členským štátom - Optik. # Vec C-84/07.

Rozsudok Súdneho dvora (druhá komora) zo 4. decembra 2008 – Komisia/Grécko
      (vec C‑84/07)
      „Nesplnenie povinnosti členským štátom – Smernica 92/51/EHS – Uznávanie diplomov – Štúdium vykonané v ‚laboratóriu slobodných štúdií‘ neuznanom za vzdelávaciu inštitúciu hostiteľským členským štátom – Optik“
      1.                     Voľný pohyb osôb – Sloboda usadiť sa – Pracovníci – Uznávanie diplomov – Smernica 92/51 [smernica Rady 92/51, článok 1 písm. a)
            a článok 3] (pozri body 27, 28, 46 a výrok)
      2.                     Voľný pohyb osôb – Sloboda usadiť sa – Pracovníci – Uznávanie diplomov – Smernica 92/51 (smernica Rady 92/51, článok 12) (pozri
            body 35 – 37, 46 a výrok)
      3.                     Voľný pohyb osôb – Sloboda usadiť sa – Pracovníci – Uznávanie diplomov – Smernica 92/51 [smernica Rady 92/51, článok 4 ods. 1
            písm. b) tretí pododsek] (pozri body 43 – 46 a výrok)
      Predmet 
      
         
               Nesplnenie povinnosti členským štátom – Porušenie článku 3, článku 4 ods. 1 písm. b) a článku 12 smernice Rady 92/51/EHS z 18. júna
                  1992 o druhom všeobecnom systéme uznávania odborného vzdelania a prípravy, ktorou sa dopĺňa smernica 89/48/EHS (Ú. v. ES L 209,
                  s. 25; Mim. vyd. 05/002, s. 47)
               
            Výrok
      1.         Helénska republika si tým, že:
      –        neuznáva diplomy optika vydané príslušnými talianskymi orgánmi po ukončení vzdelávania poskytovaného v rámci dohody, podľa
         ktorej uvedené orgány uznávajú rovnocennosť vzdelávania poskytovaného v Grécku súkromným subjektom,
      
      –        podriaďuje prieskum žiadosti o uznanie talianskych diplomov optika tomu, že talianske orgány oznámia odpoveď na päť otázok,
         ktoré im predtým zaslali grécke orgány, a
      
      –        neponecháva voľbu medzi adaptačným obdobím a skúškou spôsobilosti žiadateľom, ktorí podali žiadosť o uznanie talianskych diplomov
         optika pred nadobudnutím účinnosti zákona č. 2916/2001 o štruktúre univerzitného alebo podobného vzdelávania a o úprave otázok
         týkajúcich sa technologického sektora tohto vzdelávania,
      
      nesplnila povinnosti, ktoré jej vyplývajú z článku 3, článku 4 ods. 1 písm. b) tretieho pododseku a článku 12 smernice Rady
         92/51/EHS z 18. júna 1992 o druhom všeobecnom systéme uznávania odborného vzdelania a prípravy, ktorou sa dopĺňa smernica
         89/48/EHS, zmenenej a doplnenej smernicou Európskeho parlamentu a Rady 2001/19/ES zo 14. mája 2001.
      
      2.         Helénska republika je povinná nahradiť trovy konania.